Die beste Suid-Afrikaanse familie vaklansie | Grootbos
Die klank van kinders wat lag eggo deur die lug terwyl gesinne na Grootbos toe kom om nuwe dinge te ervaar, tyd saam deur te bring en ryke herinneringe op te bou. Gaan haal eiers vir jou ontbyt op die plaas uit, gaan op ‘n skattejag in die woud en sien dolfyne, robbe, haaie, pikkewyne en walvisse in hulle natuurlike omgewing.
Het jy ‘n ander idee vir jou gesinsvakansie?
Doen Navraag OR Bespreek
Arriveer op Grootbos, geniet ‘n heerlike middagete en pak af in julle gesinsvriendelike suite. Nadat almal bietjie gerus het, sal een van ons gidse julle vergesel na ‘n prettige skattejag deur die woud en fynbos! ‘n Vroeë aandete, met ‘n spesiale spyskaart, sal vir die kinders gereël word en daarna kan die grootmense ‘n ontspanne ses-gang maaltyd geniet terwyl oppassers in die speelkamer na die kinders omsien.
Skep lewendige familieherinneringe
Begin die dag lekker vroeg sodat die kinders hulle eiers vir ontbyt op die klein plasie langs die stalle kan gaan uithaal. Gaan ná ontbyt strand toe waar die kinders van die see se getye sal leer en ‘n grot uit die steentydperk sal sien. Dan is dit tyd vir ‘n heerlike piekniek-middagete terwyl julle rotspoele verken en sommer net in die sand speel. Gaan in die middag terug lodge toe en gaan ry op ponies. Die aand kan die kinders ‘n spesiale aandete op die speelgrond geniet, gevolg deur ‘n prettige aandwandeling terwyl hulle paddas in die omgewing ontdek. Dan is dit tyd vir die grootmense om weer eens ’n uitsonderlike ete te geniet terwyl hulle kinders versorg word.
Word wakker vir ‘n vinnige koppie koffie of tee en ‘n versnapering voordat julle as gesin Kleinbaaihawe toe vertrek. Daar sal julle ‘n opwindende bootvaart onderneem en dolfyne, pikkewyne, robbe, haaie en walvisse (walvisseisoen is van Junie – Desember) sien. Terug by die lodge sal julle ‘n heerlike ontbyt/middagete nuttig en dan ‘n spesiale gesinsboom op ons reservaat plant. Vertrek ná ‘n ligte middagete op ‘n toer, ‘n Dag in die lewe van ‘n Strandloper, waartydens julle meer te wete sal kom oor die Khoisan wat baie lank gelede hier gewoon het. Sluit die dag onder die sterrehemel af met ‘n magiese afskeidsete in die boma.
Gaan haal weer voor ontbyt eiers uit en gaan dan stalle toe om te help om die perde en ander plaasdiere te voer. Vertrek van Grootbos af met ‘n hele klomp wonderlike gesinsherinneringe om saam te neem.